Maria o tlhalosa se se diragetseng: “Sekolo se ke rutang kwa go sone se ne sa rulaganya seminara e e kaga go lebana le bothata jwa go dirisa diokobatsi ka tsela e e sa tshwanelang. Go ne go tlile go tla batho ba ka nna 50 ba ba tswang kwa mafelong a a kgakala a Tuva. Mo setlhopheng seo go ne go na le barutabana, baithutatlhaloganyo, batlhatlhobi ba tlhokomelo ya bana, le ba bangwe.” Kokoano eno e ne e neile Maria tshono ya go rera, mme go ne go se kitla go nna motlhofo mo go ene. O tlhalosa jaana: “Ke motho yo o ditlhong ka tlholego, mme ke fitlhela go le thata go rera fa ke se mo bodireding. Le fa go ntse jalo, ke ne ka rapela Jehofa gore a nneye bopelokgale jwa gore ke kgone go fenya poifo mme ke dirise tshono eno go rera.” A o ne a atlega?